Na podlagi četrtega odstavka 204. člena Zakona o urejanju prostora (Uradni list RS, št. 199/21 in 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) in 28. člena Statuta Mestne občine Nova Gorica (Uradni list RS, št. 13/12, 18/17 in 18/19) Mestna občina Nova Gorica objavlja

**JAVNO NAZNANILO**

**o javni razgrnitvi Sklepa o ugotovitvi, da je gradnja odvodnika v Sočo na nepremičninah parc. št. 435/1 in 425/5, obe k. o. 2304 – Nova Gorica, nujno potrebna in v javno korist**

**(čistopis)**

1. Javna razgrnitev Sklepa o ugotovitvi, da je gradnja odvodnika v Sočo na nepremičninah parc. št. 435/1 in 425/5, obe k. o. 2304 – Nova Gorica, nujno potrebna in v javno korist na podlagi projektne dokumentacije DGD – Projektna dokumentacija za pridobitev mnenj in gradbenega dovoljenja, št. projekta 014-36/22, ter njegovih prilog bo trajala od petka, 16. 8. 2024 do vključno ponedeljka, 2. 9. 2024.
2. Gradivo iz 1. točke tega javnega naznanila bo javno razgrnjeno v sprejemni pisarni v pritličju Mestne občine Nova Gorica, Trg Edvarda Kardelja 1, 5000 Nova Gorica (v poslovnem času: ob ponedeljkih, torkih in četrtkih od 8. do 12. ure ter od 13. do 15. ure, ob sredah od 8. do 12. ure ter od 13. do 17. ure in ob petkih od 8. do 13.30 ure) in na spletnem naslovu <https://www.nova-gorica.si/za-obcane/prostorski-akti/prostorski-akti-v-pripravi/>.
3. V času trajanja javne razgrnitve ima javnost pravico dajati pripombe in predloge na razgrnjeno gradivo. Pripombe in predloge se do konca javne razgrnitve, tj. do vključno 2. 9. 2024, pošiljajo na naslov Mestna občina Nova Gorica, Trg Edvarda Kardelja 1, 5000 Nova Gorica, z oznako »Pripomba na javno razgrnitev Sklepa o ugotovitvi javne koristi, št. zadeve 3503-0003/2024«, ali na elektronski naslov [mestna.obcina@nova-gorica.si](mailto:mestna.obcina@nova-gorica.si), pri čemer se pod »zadeva« navede »Pripomba na javno razgrnitev Sklepa o ugotovitvi javne koristi, št. zadeve 3503-0003/2024«.

Ob oddaji pripomb in predlogov se bodo osebni podatki obdelovali le za namen in v okviru priprave sklepa ter ne bodo javno objavljeni. Osebni podatki bodo varovani v skladu s Splošno uredbo o varstvu podatkov (GDPR), veljavno zakonodajo o varstvu osebnih podatkov in internimi akti Mestne občine Nova Gorica.

Mestna občina Nova Gorica bo proučila pripombe in predloge javnosti in do njih zavzela stališče, ki ga bo objavila na spletni strani Mestne občine Nova Gorica <https://www.nova-gorica.si/za-obcane/prostorski-akti/prostorski-akti-v-pripravi/>.

1. Naznanilo se objavi na spletni strani Mestne občine Nova Gorica <https://www.nova-gorica.si/sporocila-za-javnost/> in na oglasni deski Krajevne skupnosti Nova Gorica.

|  |  |  |
| --- | --- | --- |
|  |  |  |
| Številka: 3503-0003/2024-3  Nova Gorica, dne 20. avgusta 2024 |  | Samo Turel ŽUPAN |